अगर आप एक बार में पूरी साईट, या साईट के बहुत सारे पेज कॉपी करना चाहते हैं तो आपको आटोमेटिक साईट डाउनलोडर की मदद लेनी चाहिए। अगर आप हर पेज को मैन्युअल तरीके से सेव करने की कोशिश करेंगे तो आपका बहुत ही ज्यादा समय बर्बाद होगा। लेकिन, यूटिलिटी प्रोग्राम का उपयोग करके आप कॉपी और सेविंग प्रक्रिया को स्वचालित (automatic) बना सकते हैं। एचटीट्रैक सबसे शक्तिशाली और लोकप्रिय वेबसाइट कॉपी प्रोग्राम है। यह एक ओपन सोर्स (open source) प्रोग्राम है जिसे विंडोज (Windows) या लाइनक्स (Linux) में यूज किया जा सकता है। ये प्रोग्राम इतना शक्तिशाली है कि ये एक पूरे वेबपेज को, और यहाँ तक कि अगर इसे सही तरह से कॉन्फ़िगर (configure) कर दिया जाए तो पूरे इन्टरनेट के कॉन्टेंट को कॉपी कर सकता है। आप यहाँ से एचटीट्रैक मुफ्त में डाउनलोड कर सकते हैंwww.httrack.com। जब आप एचटीट्रैक को ओपन करते हैं, आपको वेबसाइट फाइलों के लिए डेस्टिनेशन फोल्डर सेट करना पड़ता है। किसी फोल्डर को सिर्फ वेबसाइट से कॉपी की हुई फाइलों को रखने के लिए चुन लें और उसमे अन्य प्रकार की फाइलें ना रखें जिससे कि आपको भविष्य में उन फाइलों को ढूँढने में परेशानी न उठानी पड़े। अपने प्रोजेक्ट को आसानी से ढूँढ सकें, इसके लिए उसे कोई नाम दें। एचटीट्रैक प्रोग्राम अपने आप आपके डेस्टिनेशन डायरेक्टरी में आपके प्रोजेक्ट के नाम का एक फोल्डर बना देता है। ऐसा करने से ये सुनिश्चित हो जायेगा कि एचटीट्रैक इमेज, और बाकी तरह की फाइलों को सम्मिलित करते हुए वेबसाइट से सारा कॉन्टेंट डाउनलोड करेगा। अगर आप एक ही प्रोजेक्ट डायरेक्टरी में कई वेबसाइटों से कॉन्टेंट कॉपी करना चाहते हैं तो आप कई सारे एड्रेस भी एंटर कर सकते हैं। स्वत: ही एचटीट्रैक द्वारा वे सभी लिंक चुन लिए जाते हैं जो एक ही वेब सर्वर पर उपलब्ध होते हैं। जिस वेबसाइट को आप कॉपी करना चाहते हैं, अगर उसमें "लॉग इन" करने की जरुरत पड़े तो वेबसाइट एड्रेस, यूजरनेम और पासवर्ड एंटर करने के लिए "ऐड यूआरएल (Add URL)" बटन का प्रयोग करें। एक बार सभी यूआरएल एंटर करने के बाद आप कॉपी करने की प्रक्रिया शुरू कर सकते हैं। डाउनलोड की प्रक्रिया में कितना समय लगेगा ये वेबसाइट के साइज़ पर निर्भर करता है। कभी-कभी इस प्रक्रिया में बहुत ही ज्यादा समय और बैंडविड्थ की खपत हो सकती है। एचटीट्रैक उन सभी फाइलों की प्रोग्रेस दिखाता है जिन्हें आप अपने कंप्यूटर पर कॉपी करते हैं। जब डाउनलोड की प्रक्रिया पूरी हो जाए तब आप कॉपी किए हुए वेबसाइट को आसानी से ओपन करके अपने कंप्यूटर से ब्राउज कर सकते हैं। आप किसी भी एचटीएम या एचटीएमएल फाइल को वेब ब्राउज़र में उसी तरह ओपन कर सकते हैं जैसे कि आप ऑनलाइन होने पर करते हैं। आप इन फाइलों को किसी वेबपेज एडिटर में भी ओपन कर सकते हैं और वो कोड देख सकते हैं जिनसे ये पेज काम करते हैं। स्वत: ही ये फाइलें लोकल फाइलों की तरह काम करेंगी, इसलिए लिंक डाउनलोड की हुई फाइलों की तरफ लक्ष्य करेंगे, ना कि वेबसाइट की तरफ। इस तरह से आप पूरी तरह से ऑफलाइन मोड में जरुरी डेटा को देख सकते हैं और उपयोग में ला सकते हैं।
Download and install HTTrack. Set the destination for the copied files. Select "Download web site(s)" from the drop-down menu. Enter the address you want to copy. Start copying the website. Check out your copied website.